**Felhasználói dokumentáció-Prog1 nyilvántartás-Félkész**

HUBX6D-Sági Barnabás

**A program használata:**

A program menüvezérelt, mely több menüre oszlik. Ezek között a meghatározott számok beírásával lehet navigálni, a program mindig vár egy bemenetet. Az összes menüből lehetőség van kilépni a programból, illetve visszalépni az előző menübe. A menü cmd-ben jelenik meg. Amennyiben a program **nem** adat bevitellel kapcsolatos(lásd lentebb, pl: laborok száma, neptunkód, mert ilyen esetben a kért adatra kérdez rá), akkor előtte mindig kiírja a megfelelő választható menüpontokat. A program a DIAK.txt, OKTATO.txt, GYAK.txt, LAB.txt segítségével olvassa be a megfelelő adatokat, illetve ezekbe írja ki azokat.

A program érzékeny a nagy-kis betűkre, például keresés során a HUBX6D neptun-kódot nem találja meg HUbX6D formában.

A fájlba írások során név szerint, ABC rendben kerülnek be az adatok.

A program be/kimentére a következő formátumok vannak érvényben:

* **Név**: maximum 50 karakteres (WINDOWS-1250) kódolású szöveg, egyéb kikötés nincs, lehet akár egy szó is(nagy-kis betűt a felhasználóra bízva, de ki/bement esetén meg kell egyeznie).
* **Neptun-kód:** pontosan 6 karakter hosszú, nagy betűkből álló szöveg.
* **KisZH,ZH,házifeladat,Teljesített laborok száma:** mindenhol két karakteres számot kezel, ez egy jegyű szám esetén: 0[szám](pl: 8 pontos ZH: 08). A kisZH pontszáma: 0-40(4\*10pont), a ZH pontszáma: 0-80(2\*40pont), a házifeladat pontszáma: 0-20, a teljesített laborok száma 0-14.
* **Labor/gyakorlat kód:** labor esetén szükséges egy L betű az elején, illetve egy két karakteres szám utána(pl:L03), gyakorlat esetén pedig G betű, ugyanezzel a feltétellel(G11). Mindkét esetben legfeljebb 99-ig lehet beírni a számot, illetve létezhet 00 kódú gyakorlat és labor.
* **Előadás kód:** az elejére szükséges egy E betű, utána pedig egy karakterből álló szám, amely minimum 0, legfeljebb 9.

Főmenübőllehet elérni:

* **1-es gomb a főmenüből**: a hallgatókkal kapcsolatos menüt, melyben a következők találhatóak: tárgykövetelmények meglétének listája, pótzh írása szükséges lista, házifeladat pótlása szükséges lista, összegyűjtött pontok szerinti sorba rendezés, keresés neptun kód alapján, keresés név alapján, hallgató adatainak módosítása, hallgató hozzáadása és hallgató törlése.
  + **1-es gomb**: Tárgykövetelmények megléte: Kilistázza az összes hallgatót, akik megszerezték már az aláírást(névsorban), kiírja a pontszámukat, neptun kódjukat, illetve az osztályzatukat.
  + **2-es gomb**: Pótzh írása szükséges lista: Névsorban kilistázza azokat a hallgatókat, akiknek nincs meg a minimum ZH pontszámuk.
  + **3-as gomb**: Házifeladat pótlása szükséges lista: Névsorban kilistázza azokat a hallgatókat, akiknek nincs meg a minimum házifeladat pontszámuk.
  + **4-es gomb**: Összegyűjtött pontok szerinti sorba rendezés: Kiírja az összes hallgató nevét, neptunkódját, illetve eddigi pontjaikat(továbbiakban: alap adatok), a pontok száma alapján csökkenő sorrendben.
  + **5-ös gomb**: Keresés neptun kód alapján: Teljes neptun kódot vár bementere, megkeresi az adott hallgatót, akinek kiírja az alap adatait, illetve, hogy hány labort teljesített, hány pontosak a zh-k és kiszh-k, illetve, hogy hány pontos a házifeladata. Ezek alapján kiírja azt is, hogy megvannak-e a követelmények a tárgy teljesítéséhez. Ha nem találja a hallgatót, akkor hibaüzenetet ad válaszul, majd újból lehetőség van a menükből választani.
  + **6-os gomb**: Keresés név alapján: Teljes nevet vár bementere, megkeresi az adott hallgatót, akinek kiírja az alap adatait, illetve, hogy hány labort teljesített, hány pontosak a zh-k és kiszh-k, illetve, hogy hány pontos a házifeladata. Ezek alapján kiírja azt is, hogy megvannak-e a követelmények a tárgy teljesítéséhez. Ha nem találja a hallgatót, akkor hibaüzenetet ad válaszul, majd újból lehetőség van a menükből választani.
  + **7-es gomb**: Adatok módosítása: Teljes neptun kódot vár bementre, a fenti(hallgató adatainak formátuma) leírással megegyező sorrendben kéri be az adatokat(ez alól kivétel a név és a neptun kód), ezt egyenként kérdezi meg a program. A módosítást egyből a fájlban is menti(a fenti leírás alapján). Természetesen ez felülírja az eddigi adatait a hallgatónak, de ha valamelyik adat nem módosulna, oda -1 értéket vár a bemenet. Ha nem talál hallgatót, hibaüzenetet ad válaszul. Ha valamelyik adat nem felel meg a valóságnak(nincs ilyen labor/gyakorlat csoport, túl sok a pont, túl kevés a pont, rossz formátum, akkor újra kéri ezt az adatot). Megszakítani nem lehet a módosítást(-1-ekkel végig lehet menni).
  + **8-as gomb**: Hallgató hozzáadása: Itt is a fenti(hallgató adatainak formátuma) leírással megegyező sorrendben lehet hozzáadni a hallgató adatait(erre egyenként rákérdez a program), ezt egyből fájlba is menti. Ha valamelyik adat nem felel meg a valóságnak(nem jó a neptun, vagy a név, nincs ilyen labor, gyakorlat csoport, túl sok a pont, túl kevés, rossz formátum, akkor újra kéri ezt az adatot). Megszakítani nem lehet a hozzáadást, csak érvényes adatok megadásával létrehozni, majd törölni.
  + **9-es gomb**: Hallgató törlése: Teljes neptun kódot vár bemenetre, egyből törli a hallgatót(és adatait) a szöveges fájlból is. Ha nincs ilyen, akkor új értéket vár, 0-val megszakítható.
  + **10-es gomb:** Visszalépés a főmenübe.
  + **11-es gomb**: Kilépés a programból.
* **2-es gomb a főmenüből:** Oktatókkal kapcsolatos menüt, melyben a következők találhatóak: oktató hozzáadása, oktató adatainak módosítása, oktató törlése.
  + **1-es gomb**: Oktató hozzáadása: Ugyan az mint a hallgatók esetén, csak itt az oktatókkal kapcsolatos formátumot használja.
  + **2-es gomb**: Oktató adatainak módosítása: Ugyan az mint a hallgatók esetén, kivéve, hogy nevet vár a bemenet, ezt nem is lehet módosítani, a többi adatot pedig az oktatókkal kapcsolatos formátum alapján.
  + **3-as gomb**: Oktató törlése: nevet vár a bemenet, ugyan azt csinálja mint a hallgatók esetében.
  + **(ÚJ!)4-es gomb**: Oktató keresése, nevet vár a bementre, megegyezik a hallgatók esetében lévő kereséssel.
  + **(ÚJ!)5-ös gomb**: Oktatók kilistázása névsorban, megegyezik a hallgatók esetében történő kilistázással, kiírja az oktató nevét, labor, gyakorlat és elődadás csoportját.
  + **6-os gomb:** Visszalépés a főmenübe.
  + **7-es gomb**: Kilépés a programból.
* **3-as gomb a főmenüből:** Gyakorlati és labor csoportokkal kapcsolatos módosítások, melyben a következők találhatók: labor hozzáadása, labor törlése, gyakorlat hozzáadása, gyakorlat törlése, gyakorlat kilistázása, labor kilistázása:
  + **1-es gomb**: Labor/**2-es gomb**: gyakorlat hozzáadása: Kódot vár bementre, amennyiben megfelel, akkor hozzáadja, ha nem felel meg újra kéri. Ugyan azokkal a feltételekkel, ahogy a hallgató és oktató hozzáadásánál.
  + **3-as gomb**: Labor/**4-es gomb**: gyakorlat törlése: Kódot vár bementre, ugyan azokkal a feltételekkel, ahogy a hallgató és oktató törlésénél.
  + **5-ös gomb**: Labor/**6-os gomb**: gyakorlat kilistázása: név szerint növekvő sorrendben listázza ki ezeket.
  + **7-es gomb:** Visszalépés a főmenübe.
  + **8-as gomb**: Kilépés a programból.
* **9-es gomb a főmenüből:** Kilépés a programból.

**Megjegyzés**: Ahogy észrevettem a specifikáció nagyjából már egy alapot teremt ennek a felhasználói dokumentációnak, így az alapján lett elkészítve, persze megfelelően bővítve. A specifikáció óta két új menüpont került az oktatók részlegre, illetve egy-két menünél kiegészítettem, illetve pontosítottam a működésük leírását.